ভাৰতীয় দলৰ বৰ্তমান প্ৰশিক্ষক ৰবি শাস্ত্ৰীৰ উত্তৰাধিকাৰী হিচাপে দায়িত্ব গ্ৰহণ কৰিব ৰাহুল দ্ৰাবিড়ে। ইতিমধ্যে ভাৰতীয় ক্ৰিকেট নিয়ন্ত্ৰণ ব'ৰ্ডে (বিচিচিআই) এই কথা আনুষ্ঠানিকভাৱে ঘোষণা কৰিছে।
বিচিচিআইয়ে এইবাৰ আন এটা ডাঙৰ সিদ্ধান্ত ল'বলৈ গৈ আছে।যদি সকলো ঠিকে থাকে প্ৰাক্তন তাৰকা ভিভিএছ লক্ষ্মণ ভৱিষ্যতৰ ভাৰতীয় ক্ৰিকেটাৰ গঢ় দিয়াৰ বাবে দায়বদ্ধ ভাৰতীয় ক্ৰিকেট নিয়ন্ত্ৰণ ব'ৰ্ডৰ সভাপতি সৌৰভ গাংগুলীয়ে ভাৰতীয় ক্ৰিকেটত সফলতাৰ শীৰ্ষত উপনীত হোৱাত দেশৰ প্ৰাক্তন খেলুৱৈৰ ভূমিকাৰ বিষয়ে ইতিমধ্যে উল্লেখ কৰিছে।
সেয়ে জাতীয় দলৰ প্ৰশিক্ষক হিচাপে বিচিচিআইৰ প্ৰথম পচন্দ আছিল এজন ভাৰতীয় প্ৰাক্তন ক্ৰিকেটাৰ।সেই লক্ষ্য ইতিমধ্যেই পূৰণ হৈছে। চলিত টি-২০ বিশ্বকাপৰ পিছতে 'মিষ্টাৰ ডিপেণ্ডেব'ল' ৰাহুল দ্ৰাবিড়ক ভাৰতীয় ক্ৰিকেট দলৰ প্ৰধান প্ৰশিক্ষক হিচাপে দেখা যাব। তাৰ পাছতেই দ্ৰাবিড়ে পূৰ্বে কাৰ্যনিৰ্বাহ কৰা এক শীৰ্ষ পদত প্ৰাক্তন খেলুৱৈ ভিভিএচ লক্ষ্মণক অধিষ্ঠিত কৰাৰ চিন্তা-চৰ্চা কৰিছে বিচিচিআইয়ে।
ভাৰতীয় দলৰ প্ৰশিক্ষক হোৱাৰ আগতে দ্ৰাবিড় বেংগালুৰুৰ ৰাষ্ট্ৰীয় ক্ৰিকেট একাডেমী(এনচিএ)ৰ সঞ্চালক আছিল। বিচিচিআইৰ এজন বিষয়াই সংবাদ সংস্থা ANI ক জানিবলৈ দিয়া অনুসৰি কেৱল ব'ৰ্ডৰ সভাপতি সৌৰভ গাঙ্গুলীয়েই নহয়, সচিব জয় শ্বাহ আৰু পৰিষদৰ আন সকলেও এনচিএৰ মুৰব্বী হিচাপে 'ভেৰী ভেৰী স্পেচিয়েল' খ্যাত লক্ষ্মণৰ নাম প্ৰস্তাৱ কৰিছে।
যদি এনে হয় পূৰ্বৰ সোণালী যুগ নিঃসন্দেহে ভাৰতীয় ক্ৰিকেটলৈ ঘূৰি আহিব। সৌৰভ গাঙ্গুলী, ৰাহুল দ্ৰাবিড় আৰু লক্ষ্মণে দেশৰ জাৰ্চীৰে একেলগে খেলপথাৰত নামি ভাৰতীয় ক্ৰিকেটক এক অনন্য মাত্ৰা প্ৰদান কৰিছিল। এই ত্ৰিমূৰ্তিৰ পুনৰ সংযোগে ভাৰতীয় ক্ৰিকেটক পুনৰ আকৰ্ষণীয় ৰূপত গঢ়ি তুলিব বুলি আশা কৰা হৈছে।
এনচিএৰ মুৰব্বী আৰু ভাৰতীয় দলৰ প্ৰশিক্ষকে যোৱা কেইবছৰমান ধৰি ভাৰতীয় ক্ৰিকেটৰ উত্থানৰ ক্ষেত্ৰত একেলগে কাম কৰি আহিছে। এই ক্ষেত্ৰত লক্ষ্মণৰ আগমনৰ ফলত দ্ৰাবিড় লাভান্বিত হ'ব।
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
